হেমন্তের অপরাহ্ন
হেমন্তের অপরাহ্ন ২০২৪ সালের একটি বাংলা ভাষার ভারতীয় নাট্য চলচ্চিত্র। অমিত আগরওয়ালের প্রযোজনান এটি পরিচালনা করেছেন অশোক বিশ্বনাথন। প্রধান চরিত্রে অভিনয় করেছেন সত্যপ্রিয় মুখোপাধ্যায়, অনুষা বিশ্বনাথন, ঋতব্রত মুখোপাধ্যায় ও বিদীপ্তা চক্রবর্তী । ছবিটি কোভিড অতিমারী চলাকালীন মানব জীবনের অনিশ্চয়তা, ইউক্রেন এবং মধ্যপ্রাচ্যের যুদ্ধ নিয়ে উদ্বেগসহ বিশ্বে ঘটে চলা সমসাময়িক একটি গতিশীল এবং নাটকীয় অনুসন্ধানের পটভূমিতে রচিত । চলচ্চিত্রটি ২০২৪ সালের ১২ই জুলাই পশ্চিমবঙ্গের প্রেক্ষাগৃহে মুক্তি পায়।। এতে প্রথমবার বাবা অশোক বিশ্বনাথনের পরিচালনায় অভিনয় করেছেন অনুষা বিশ্বনাথন। ছবিতে সুর দিয়েছে গৌরব চট্টোপাধ্যায়। চিত্রগ্রহণ করেছেন জয়দীপ ভৌমিক ও সম্পাদনার দায়িত্বে রয়েছেন জাতীয় পুরস্কারজয়ী অর্ঘকমল মিত্র।